Diari Oficial de la Generalitat Valenciana


Sumari del DOGV 5909, del 09-12-2008 (2008/14398)

RESOLUCIÓ de 29 de juliol de 2008, de la Direcció General per al Canvi Climàtic, per la qual s'atorga a Avícola Llombay, SA l'autorització ambiental integrada per a una explotació avícola de posta al terme municipal de Catadau.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14415


Data del document
:   29-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Catadau
    * avicultura
    * empresa privada

RESOLUCIÓ de 29 de juliol de 2008, de la Direcció General per al Canvi Climàtic, per la qual s'atorga a Avícola Llombay, SA l'autorització ambiental integrada per a una explotació avícola de posta al terme municipal de Catadau. [2008/14109]  
Vistos els documents que es troben en l'expedient 289/06 IPPC, instruït a instàncies de David Cervera Sanz, en representació d'Avícola Llombay, SA, a fi d'obtenir l'autorització ambiental integrada per a una explotació avícola de posta, al terme municipal de Catadau, s'emet aquesta resolució de conformitat amb els següents  
Antecedents de fet  
Primer. Amb data 28 de desembre de 2006, David Cervera Sanz, en representació d'Avícola Llombay, SA, amb CIF A-46649455, presenta en el Registre General de la Conselleria de Territori i Habitatge una sol·licitud d'autorització ambiental integrada per a l'explotació avícola de posta ubicada a la partida Lloma de la Figuera, polígon 4 i parcel·la 9.000, de Catadau, que es detalla en l'annex I.  
A l'expedient s'incorpora una còpia de l'informe de compatibilitat urbanística expedit per l'Ajuntament de Catadau en data 14 de desembre de 2007, en el qual s'indica que l'activitat s'emplaça en terrenys classificats com a sòl no urbanitzable.  
Segon. Amb dates 6 de març i 19 de juny de 2007, es requereix a l'empresa perquè aporte la documentació necessària a l'efecte d'admetre a tràmit la seua sol·licitud. Una vegada esmenada aquella, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació aportada.  
Tercer. Amb data 13 de febrer de 2008 es rep un informe favorable del Servei de Protecció de l'Ambient Atmosfèric en matèria de contaminació acústica.  
Amb data 28 de febrer de 2008 es rep un informe del Servei d'Avaluació d'Impacte Ambiental, en el qual se sol·licita la presentació de documentació complementària, que és esmenada per l'empresa el 28 d'abril de 2008.  
Així mateix, amb data 10 març de 2008 es rep un informe de la Conselleria d'Agricultura, Pesca i Alimentació en què es fa constar la suficiència de la documentació presentada.  
Quart. Amb data 27 de març de 2008 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5728).  
Durant aquest període no s'ha presentat cap al·legació al projecte ni a aquesta Conselleria ni a l'Ajuntament de Catadau. En l'expedient consta el certificat de la informació pública.  
Cinqué. Amb data 21 d'abril de 2008 es rep un informe favorable de la Confederació Hidrogràfica del Xúquer, subjecte al compliment de diverses condicions.  
Sisé. Amb data 28 d'abril de 2008 es concedeix autorització ambiental integrada, amb el número 196-08/AAI/CV, a la part de la instal·lació en què s'exerceix l'activitat autoritzada fins aleshores, basant-se en la llicència d'activitat i la resta d'autoritzacions sectorials concedides en el seu moment.  
Seté. Transcorregut el termini d'informació pública, amb data 25 de juny de 2008 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Així mateix, s'han incorporat a l'expedient els informes emesos pel Servei de Residus Industrials.  
Vuité. Amb data 28 de juliol de 2008 es realitza el tràmit d'audiència a l'interessat.  
Nové. Amb data 29 de juliol de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 289/06 IPPC de sol·licitud d'autorització ambiental integrada, promogut per Avícola Llombay, SA.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.a de l'annex I de la Llei 2/2006.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Avícola Llombay, SA l'autorització ambiental integrada per a l'explotació avícola de gallines de posta ubicada a la partida Lloma de la Figuera, polígon 4 i parcel·la 9.000, del terme municipal Catadau (València), la qual queda inscrita en el Registre General d'Instal·lacions IPPC de la Comunitat Valenciana amb el número 196-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 57.409,2 kg/any  
Amoníac total 242.035,5 kg/any  
Òxid nitrós total 6.028,2 kg/any  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, al perímetre de la parcel·la s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, es crea i es regula el seu registre.  
Se li atorga un termini de tres mesos, a partir de la concessió de l'autorització ambiental integrada, perquè presenten l'informe de 'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de l'explotació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13662. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments   
4.1. Aigües residuals   
Les aigües residuals es recullen en una fossa sèptica situada dins de l'explotació i posteriorment es traslladen a la depuradora local.  
La Confederació Hidrogràfica del Xúquer emet un informe favorable sobre la gestió de les aigües residuals, amb les condicions següents:   
1. Respecte a les aigües residuals domèstiques:  
S'hauran d'aportar anualment totes les factures de retirada o els justificants acreditatius de la retirada de les aigües residuals que s'emmagatzemen en depòsit impermeable per al seu posterior tractament en la depuradora local, de manera que aquestes siguen coincidents amb el volum generat.  
2. Respecte a la gestió de la gallinassa:  
S'haurà d'aclarir qui és el gestor contractat per a la gestió de la gallinassa, ja que segons la documentació aportada el gestor és Abonos Orgánicos Montagut, SL, però segons la documentació que consta en la Confederació Hidrogràfica del Xúquer la gallinassa és gestionada per Victor Ros Moreno i Victor Vidal Satorres.  
Així mateix, respecte al tractament dels fems generats pels animals es recorda:  
- D'acord amb la disposició addicional cinquena de la Llei 10/1998, de residus, la utilització com a fertilitzant agrícola d'aquests residus, quan s'utilitzen en el marc de les explotacions agràries no tindran la consideració d'abocament a l'efecte establit en l'article 100 del Text refós de la llei d'aigües (RD legislatiu 1/2001) i estarà subjecta a la normativa que a aquest efecte aprove el govern i a les normes addicionals que, si s'escau, aproven les comunitats autònomes.  
- En tot cas, les instal·lacions ramaderes han de disposar de femers amb capacitat suficient per a emmagatzemar i estabilitzar les dejeccions abans de l'aprofitament posterior, per la qual cosa la falta d'impermeabilitat i estanquitat dels depòsits d'emmagatzemament dels fems com també la seua incorrecta aplicació agronòmica, quan aquesta en siga la forma d'eliminació, podrà donar lloc a la incoació d'un expedient sancionador per infracció tipificada en la lletra f) de l'article 116.3 de la mateixa llei.  
3. En qualsevol cas es recorda al titular de l'activitat que està prohibit efectuar abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem.  
4. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
5. Protecció del sòl i de les aigües subterrànies  
La gestió dels fems de l'explotació està subjecta a les condicions fixades en la Llei 6/2003, de 4 de març, de ramaderia com també a qualsevol altra normativa que a aquest efecte s'aprove.  
La gallinassa es recull per mitjà de cintes transportadores ubicades sota cada pis de gàbies i, posteriorment, es carrega en el camió de l'empresa encarregada de la seua retirada. Les cintes transportadores que s'ubiquen a l'exterior de les naus hauran d'estar cobertes i les zones d'eixida de la gallinassa s'hauran d'impermeabilitzar per mitjà de solera de formigó.  
Així mateix, l'explotació haurà de disposar d'un femer o condicionar les superfícies que té a l'eixida de les cintes tranportadores. Aquest ha de tenir una capacitat suficient per a l'emmagatzemament de la gallinassa, ha de ser impermeable, ha de disposar de parets d'alçària suficient per a contenir la gallinassa i d'un sistema per al control de lixiviats degudament dimensionat. Se li atorga un termini de tres mesos, a partir de la concessió de l'autorització ambiental integrada perquè presente una memòria en què s'indique i justifique l'opció triada, la ubicació, les dimensions i les característiques constructives. En acabar les obres, s'haurà d'aportar un certificat d'impermeabilitat i estanquitat de l'opció elegida i un certificat tècnic de final d'obra en el qual se n'indique les característiques, per a la qual cosa se li atorga un termini de 12 mesos des de la concessió de l'autorització ambiental integrada.  
La gallinassa és retirada i gestionada per l'empresa Abonos Orgánicos Montagut, SL.  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
La instal·lació disposa d'abastiment d'aigua per mitjà d'un pou pertanyent a la Comunitat de Regants Cooperativa Valenciana de Regs l'Estepar.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial Decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana, seran aplicables de forma supletòria a la normativa sectorial per a la gestió de subproductes animals (animals morts i deixalles d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la capacitat total de l'explotació detallada en l'annex I siga de 555.000 places de gallines de posta.  
\* \* \* \* \*  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial Decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, s'ha de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals.  
El lliurament a l'ecoparc d'Alfarp d'alguns residus es considera adequat, sempre que s'autoritze expressament per part de l'Ajuntament.   
Així mateix, en un termini de tres mesos a partir de la concessió de l'autorització ambiental integrada, l'empresa haurà d'acreditar, per mitjà d'un document expedit per l'empresa explotadora de l'ecoparc d'Alfarp, l'admissió de cada un dels residus que declara lliurar-li i en el qual s'especifiquen els corresponent codis LER.  
S'haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional 4 (DOGV 15/12/2000).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que establixen les presents condicions, haurà de ser comunicada.  
En el termini de tres mesos s'haurà d'aportar original o còpia compulsada de l'assegurança de retirada de cadàvers, ampliada a la totalitat de la capacitat de la instal·lació.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002 com també el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, s'identificaran i eliminaran segons el que estableix aquest reglament.  
Finalment, s'haurà de portar un registre documental relatiu a la producció i utilització de fem (en el qual figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat) i la retirada per una empresa autoritzada de les baixes animals generades en l'explotació.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el cessament d'alguna de les unitats s'han de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció General de Gestió del Medi Natural de data 24 de juliol de 2008.  
9. Altres condicions  
En relació amb les normes mínimes de benestar animal, es tindrà en compte allò recollit en el Reial decret 3/2002, d'11 de gener, pel qual s'estableixen les normes mínimes de protecció de les gallines ponedores.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
Abans de l'inici de l'activitat ampliada, s'haurà de registrar l'esmentada ampliació de l'explotació a l'efecte del compliment dels articles 3.8 i 4.1 del Reial decret 479/2004, pel qual s'estableix i es regula el Registre General d'Explotacions Ramaderes.  
L'explotació i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
10. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Vivenda qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 de juliol de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
L'empresa Avícola Llombay, SA posseeix una explotació avícola de gallines de posta al terme municipal de Catadau (València), composta per 4 naus amb capacitat per a 240.000 places de gallines de posta, que desitja ampliar amb tres noves naus amb capacitat per a 315.000 places, i per tant la capacitat total de l'explotació després de l'ampliació serà de 555.000 places de gallines ponedores  
Les gallines entren en la granja amb unes 22 setmanes de vida, procedeixen d'explotacions de recria de polletes i comencen la posta quasi immediatament, les quals romanen en producció durant 19-20 mesos. Una vegada finalitzats els cicles de posta d'ous, els animals ixen amb destinació a l'escorxador. Coincidint amb el final de cada cicle, es realitza una desinfecció i desinsectació integral de les naus.  
La instal·lació disposa d'abastiment d'aigua per mitjà d'un pou pertanyent a la Comunitat de Regants Cooperativa Valenciana de Regs l'Estepar.  
Totes les naus posseeixen finestres laterals amb teles per a aus i obertures al carener, amb ventilació dinàmica. Juntament amb cada una de les naus projectades s'instal·laran quatre sitges de 20.000 kg de capacitat.  
L'energia elèctrica s'obté d'una línia de distribució d'alta tensió que travessa l'explotació. L'activitat disposa d'un transformador de llum per a passar d'alta a mitjana tensió. Per a casos d'emergència, es disposa d'un generador de gasoil.  
La gallinassa es lliura a l'empresa externa Abonos Orgánicos Montagut, SL. Les dejeccions s'acumulen en les cintes transportadores situades sota les gàbies i posteriorment es carreguen directament al camió de l'empresa encarregada de la seua retirada. Aquesta operació es realitza quatre vegades per setmana. Després de la retirada de la gallinassa, es netegen les zones de càrrega.  
La producció total de fem que es generarà després de l'ampliació serà de 27.750 t/any.